《登天宁寺浮图送高正父南归得霜字》
明代·胡应麟

天豁西郊半大荒，高秋云日散微茫。三千界涌招提色，四十门开舍利光。

易水荒台传市骏，罗浮归路问骑羊。孤航拂曙河桥别，月满长堤万树霜。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。